
                                  Π.ΟΜ.ΕΝ.Σ. 
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390.
Ηλεκτρονική διεύθυνση: www.pomens.gr – facebook ΠΟΜΕΝΣ 
Email: info@pomens.gr
 Αθήνα, 13 Ιανουαρίου 2018
ΠΡΟΣ :  Τομεάρχη Επιτροπής Άμυνας της Ν.Δ κ. Βασίλειο Κικίλια
ΚΟΙΝ :  Υπουργό Εθνικής Άμυνας κ. Πάνο Καμμένο
             Αναπληρωτή Υπουργό  Εθνικής Άμυνας κ. Πάνο Ρήγα
             Υφυπουργό Εθνικής Άμυνας κ. Μαρία Κόλλια-Τσαρουχά

             Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων
             Στρατιωτικοί Συντάκτες

ΘΕΜΑ: Θεσμική εκπροσώπηση εν ενεργεία στρατιωτικών
ΣΧΕΤ:  α. Άρθρο 30Γ Ν.1264/1982, όπως προστέθηκε με το άρθρο 50 Ν.4407/2016 και τροποποιήθηκε με το άρθρο 26 Ν.4494/2017
             β.  Απόφαση 254/2018 Πρωτοδικείου Αθηνών
              Αξιότιμε κ. Τομεάρχα Επιτροπής Άμυνας της Ν.Δ., κύριε Υπουργέ, κύριε Βασίλη Κικίλια, 

            1. Ο λόγος που σας παραθέτουμε την κάτωθι ανοικτή επιστολή, είναι για να σας δηλώσουμε την απόλυτη δυσαρέσκεια μας, για τις δηλώσεις του τ. Υφυπουργού Εθνικής Άμυνας της Ν.Δ. κ. Αθανασίου Δαβάκη, όσον αφορά την θεσμική εκπροσώπηση των εν ενεργεία στρατιωτικών, στη συζήτηση περί του σχεδίου νόμου του Υπουργείου Εθνικής Άμυνας «Κύρωση του Μνημονίου Συνεργασίας μεταξύ του Ανώτατου Συμμαχικού Διοικητή Μετασχηματισμού (SACT) και του Υπουργείου Εθνικής Άμυνας της Ελληνικής Δημοκρατίας, σχετικά με την τοποθέτηση Εθνικού Αντιπροσώπου Συνδέσμου στο Στρατηγείο της Ανώτατης Συμμαχικής Διοίκησης Μετασχηματισμού και των ανταλλαγεισών επιστολών περί παράτασης της ισχύος του ανωτέρω Μνημονίου», στην Ολομέλεια της Βουλής, την 9/1/2019.

            2. Κατά το παρελθόν, είχαμε την τιμή να είστε επίσημος προσκεκλημένος σε Ημερίδα της Ομοσπονδίας μας, όπου είχατε την ευκαιρία να διαπιστώσετε δια ζώσης την ευγένεια, τη σοβαρότητα και υπευθυνότητα που διέπουν τις ενέργειες των εκπροσώπων της νόμιμης και αποκλειστικής Ομοσπονδίας των εν ενεργεία στρατιωτικών - της ΠΟΜΕΝΣ.

            3. Ανάλογη τιμή ως Ομοσπονδία, είχαμε και από την παρουσία, σε παρόμοιες εκδηλώσεις και άλλων βουλευτών της παράταξης σας, προεξεχόντων του Αντιπροέδρου κ. Αδώνιδος Γεωργιάδη και της εκπροσώπου τύπου της Ν.Δ. κ. Μαρίας Σπυράκη.

            4. Οι δηλώσεις του κ. Δαβάκη περί συνδικαλισμού στις Ε.Δ., προκαλούν την εύλογη απορία και δυσφορία των μελών της ΠΟΜΕΝΣ και των στρατιωτικών γενικότερα, αφού ουδέποτε η θεσμική εκπροσώπηση μέσω της νόμιμης και θεσμικής ΠΟΜΕΝΣ, προκάλεσε τα όσα ατυχώς ανέφερε από το βήμα της ΒτΕ, ο κ. Δαβάκης.

            5. Θεωρούμε ότι όλες οι υγιείς πολιτικές δυνάμεις του δημοκρατικού τόξου, παρά τους εύλογους ενδοιασμούς αρχικά, περί του νόμου για την θεσμική εκπροσωπήσω των εν ενεργεία στρατιωτικών, διαπιστώσατε στην πορεία, ότι αποκλειστικά και μόνο, μέσω των συλλογικών οργάνων της ΠΟΜΕΝΣ, τηρούνται κατά γράμμα τόσο οι προβλέψεις του νόμου, χωρίς στιγμή να παρεκκλίνουμε του σκοπού των Ε.Δ, του σεβασμού στους ανώτερους μας όσο και των θεσμικών κειμένων που αναφέρονται στη σωστή λειτουργία των στελεχών των Ενόπλων δυνάμεων.

           6. Αξιότιμε κ. Τομεάρχα, δηλώσεις όπως του κ. Δαβάκη, εκπέμπουν, ατυχώς, διττό μήνυμα, για την παράταξη σας, που δεν έχουμε βιώσει κατά το παρελθόν, για την θεσμική εκπροσώπηση των εν ενεργεία στρατιωτικών, όπως αυτή εκδηλώνεται μέσα από την νόμιμη Ομοσπονδία ΠΟΜΕΝΣ.

   Με εκτίμηση
     Για την Εκτελεστική Γραμματεία

